**PAPILDOMAS SUSITARIMAS PRIE 2024-02-04 D. SUTARTIES NR. S-103**

2024-04-24

Vilnius

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), juridinio asmens kodas 188710638, kurios, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**AB „Eurovia Lietuva**, juridinio asmens kodas 121949798, kurios registruota buveinė yra adresu Liepkalnio g. 85, LT-02120 Vilniuje, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Artūro Prichodkos, veikiančio pagal bendrovės įstatus, (toliau – Rangovas),

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2024-02-04 Šalys sudarė viešojo pirkimo sutartį Nr. S-103 (toliau – **Sutartis**);
2. Sutarties pagrindu Rangovas įsipareigojo pagal Užsakovo pateiktą valstybinės reikšmės rajoninio kelio Nr. 4707 Grigiškės– Lentvaris–Dobrovolė ruožo nuo 5,2 km iki 6,376 km kapitalinio remonto techninį darbo projektą (toliau – Projektas) atlikti rangos darbus (toliau - Darbai), o Užsakovas įsipareigojo laiku ir tinkamai atsiskaityti už atliktus Darbus;
3. Sutarties 135 punkte yra nurodyta, kad Sutarčiai vykdyti nėra pasitelkiami subrangovai, tačiau Sutarties vykdymo metu iškilo subrangovų pasitelkimo būtinumas;
4. 2024-04-04 raštu Nr. SDV-2024-0116 (Priedas Nr. 1) Rangovas motyvuotai kreipėsi į Užsakovą dėl subrangovų pasitelkimo;
5. Užsakovas įvertino Priede Nr. 1 nurodytas subrangovų pasitelkimo būtinybę pagrindžiančias aplinkybes ir subrangovų pasitelkimui neprieštarauja;
6. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, Šalys sudarė šį papildomą susitarimą prie Sutarties dėl subrangovų pasitelkimo (toliau – **Susitarimas**), kuriuo susitarė:

1. Sutarties 135 punktą pakeisti, nurodant jame pasitelkiamus subrangovus bei išdėstant minėtą punktą nauja redakcija„Sutarčiai vykdyti pasitelkiami šie subrangovai: UAB „Maniga“ ir UAB „Požeminės sistemos“. Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį“.
2. Kitos Sutarties nuostatos nekeičiamos.
3. Žodžiai ir sąvokos šiame Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
4. Šis Susitarimas ir jo priedai yra neatskiriama Sutarties dalis.
5. Šalių tarpusavio santykiai, atsiradę šio Susitarimo pagrindu, tačiau jame nesureguliuoti, sprendžiami pagal Sutarties nuostatas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Šis Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
8. Susitarimo priedai:
   1. Rangovo kreipimasis dėl Sutarties 135 punkto pakeitimo;
   2. Subrangovų raštai dėl informavimo apie tiesioginio atsiskaitymo galimybę;
   3. Subrangovų atitikimą pirkimo sąlygose nustatytiems reikalavimams patvirtinantys dokumentai **(jeigu tokie reikalavimai buvo nustatyti).**

|  |  |
| --- | --- |
| **Užsakovas:**  **AB „Via Lietuva“**  Kauno g. 22‑202, LT‑03212 Vilnius  Įmonės kodas 188710638  Tel. + 370 5 232 9600  El. paštas [*info@vialietuva.lt*](mailto:info@vialietuva.lt)  A.s. LT37 7300 0100 0245 6303  AB „Swedbank“ bankas | **Rangovas:**  **AB „Eurovia Lietuva“**  Liepkalnio g. 85, LT-02120 Vilnius  Juridinio asmens kodas 121949798  Tel. +370 5 215 2050  El. paštas eurovia@eurovia.lt  A.s. LT36 2140 0300 0060 9614  Luminor Bank AS Lietuvos skyrius |